Pese

'O tagata Sāmoa e fiafia tele i pese. E leo lelei fo'i i latou. 'O pese po'o fatuga fa'asāmoa, sa tāua tele i ni vāega o le soifuaga po'o le ola o tagata Sāmoa anamua. E o'o lava i ona pō nei, 'olo'o aogā lava pese Sāmoa e fa'alogologo i ai tagata Sāmoa. 'O nisi taimi, 'ua fa'aaogā le 'upu mūsika. E to'atele fatupese Sāmoa na latou fatuina ni pese aogā ma le mālie i tausaga 'ua mavae. E tāua ma aogā tele nei fatuga, 'auā e fa'amaumau ai mea na tutupu i aso anamua.

Category:Pese